סטרלינג קיי בראון

סטרלינג קלבי בראון (באנגלית: Sterling Kelby Brown, נולד ב-5 באפריל 1976) הוא שחקן אמריקאי, אשר זכה לשבחים שונים, כולל שלושה פרסי אמי ופרס גלובוס הזהב בנוסף למועמדות לפרס אוסקר. הוא נכלל ברשימת 100 האנשים המשפיעים ביותר של מגזין טיים ב-2018. בראון כיכב במשך שבע עונות בתור ד"ר רולנד ברטון בסדרה הדרמה של לייפטיים (אנ'), "נשות קבע" (אנ') (2007–2013), ובשנים שלאחר מכן גילם את עורך הדין כריסטופר דארדן (אנ') במיני-סדרה של FX‏ "אמריקה נגד או. ג'יי. סימפסון: סיפור פשע אמריקאי" (2016) וכיכב בתור רנדל פירסון בסדרת הדרמה של NBC‏ "החיים עצמם" (2016–2022). שני התפקידים זיכו אותו בפרסי אמי בפריים טיים ובפרס גלובוס הזהב עבור האחרון. הוא קיבל מועמדויות נוספות לאמי על תפקידיו בסיטקום של NBC‏ "ברוקלין תשע-תשע" (2018) ובסדרה הקומית של אמזון פריים וידאו "גברת מייזל המופלאה" (2019). בראון ידוע גם בתפקידיו המובילים בדרמה המשפטית "מרשל" (2017), בסרט גיבורי העל "הפנתר השחור" (2018), בסרט הדרמה "מלון ארטמיס" (אנ') (2018) ובסרט הדרמה-קומי "מעשייה אמריקאית" (2023); עבור האחרון, הוא קיבל מועמדות לפרס האוסקר לשחקן המשנה הטוב ביותר. בראון נולד ב-5 באפריל 1976 בסנט לואיס, מיזורי, בנם של סטרלינג בראון ואראלין בנקס בראון; יש לו שתי אחיות ושני אחים. אביו מת כאשר היה בן 10; כילד היה ידוע יותר בשמו האמצעי, קלבי, אך בגיל 16 החל להשתמש בשמו הפרטי, סטרלינג, כדי לכבד את אביו המנוח. בראון למד באוניברסיטת סטנפורד בה סיים את לימודיו בשנת 1998 עם תואר ראשון בדרמה, ואחר כך המשיך ללימודי תואר שני בבית הספר לאמנויות על שם טיש באוניברסיטת ניו יורק. לאחר סיום לימודיו בקולג', בראון הופיע בכמה תפקידים בתיאטרון ובתפקידי משנה בסדרות טלוויזיה רבות, בהן "ER", "NYPD Blue", "ג'אג", "בוסטון ליגל", "זהות בדויה", "ללא עקבות" ו"משמרת שלישית". בראון גילם את דמותו של צייד הערפדים גורדון ווקר בסדרה "על טבעי" ואת הבלש קאל ביצ'ר בסדרה "מבוקש". בשנת 2007 החל לגלם את דמותו של ד"ר רולנד בורטון בסדרת הדרמה "נשות קבע" של רשת Lifetime במשך שבע עונות, כאשר הפרק האחרון שודר ב-9 ביוני 2013. בשנת 2016 בראון הופיע במיני סדרה של רשת FX "סיפור פשע אמריקאי: אמריקה נגד או. ג'יי. סימפסון" בתפקיד כריסטופר דארדן. על תפקידו בסדרה זכה בפרס אמי לשחקן המשנה הטוב ביותר במיני סדרה או בסרט טלוויזיה. עוד באותה שנה החל בראון לשחק בסדרת הדרמה "החיים עצמם" בתפקיד רנדל פירסון, תפקיד עליו זכה בפרס אמי, בפרס גלובוס הזהב ובפרס גילדת שחקני המסך לשחקן הטוב ביותר בסדרת דרמה. בשנת 2018 גילם נג'ובו בסרט גיבורי העל "הפנתר השחור" המבוסס על הקומיקס הפנתר השחור בהוצאת מארוול קומיקס. באותה שנה שיחק בסרט המדע בדיוני-אימה "הטורף",, אשר מהווה הרביעי מסדרת הסרטים של "הטורף". באותה שנה שיחק בתפקיד ראשי בסרט "מלון ארטמיס" לצידה של ג'ודי פוסטר. בשנת 2019 דיבב את דמותו של גארי החזיר בסרט "אנגרי בירדס - הסרט 2" ובנוסף דיבב גם את דמותו של לוטננט מת'יאס בסרט "לשבור את הקרח 2". בשנת 2020 שיחק במותחן הדרמה "מסלול נקמה" לצדם של בלייק לייבלי וג'וד לאו. בשנת 2022 כיכב בסרט הקומדיה המוקומנטרי "Honk for Jesus. Save Your Soul.". בראון פגש את השחקנית ריאן מישל באת' (אנ') כאשר השניים היו סטודנטים שנה ראשונה באוניברסיטת סטנפורד. הם נישאו במרץ 2006, אך ערכו טקס גדול ביוני 2007. יש להם שני בנים, אנדרו ואמארה. מדיה וקבצים בנושא סטרלינג קיי בראון בוויקישיתוף סטרלינג קיי בראון, ברשת החברתית פייסבוק סטרלינג קיי בראון, ברשת החברתית אקס (טוויטר) סטרלינג קיי בראון, ברשת החברתית אינסטגרם סטרלינג קיי בראון, ברשת החברתית טיקטוק סטרלינג קיי בראון, במסד הנתונים הקולנועיים IMDb (באנגלית) סטרלינג קיי בראון, באתר AllMovie (באנגלית) סטרלינג קיי בראון, באתר Rotten Tomatoes (באנגלית) סטרלינג קיי בראון, במסד הנתונים הקולנועיים KinoPoisk (ברוסית) סטרלינג קיי בראון, באתר MusicBrainz (באנגלית) FILM NOMINATIONS ANNOUNCED FOR THE 29TH ANNUAL CRITICS CHOICE AWARDS HOSTED BY CHELSEA HANDLER – Critics Choice Awards (באנגלית אמריקאית) Valerie Complex, Black Reel Awards Nominations: ‘The Color Purple’ And ‘Rustin’ Dominate, Deadline, ‏2023-12-15 (באנגלית אמריקאית) Nominations Announced for the 30th Annual Screen Actors Guild Awards® | Screen Actors Guild Awards, www.sagawards.org Christian Blauvelt, ‘American Fiction,’ ‘May December,’ ‘Past Lives’ Lead 2024 Indie Spirits Noms, IndieWire, ‏2023-12-05 (באנגלית אמריקאית) The 96th Academy Awards | 2024, www.oscars.org, ‏2024-01-23 (באנגלית) Winners, NAACP Image Awards (באנגלית אמריקאית) Eve Batey,Chris Murphy, Creative Arts Emmys 2024: See the Winners Here, Vanity Fair, ‏2024-09-08 (באנגלית אמריקאית)